સમાજવાદી પાર્ટીના અધ્યક્ષ અખિલેશ યાદવે લખનઉમાં પત્રકારોને જણાવ્યું કે, ‘આ હાર એ લોકોની છે જે લોકશાહીમાં વિશ્વાસ નથી ધરાવતા અને લોકોના ભાગલા પાડવાનું રાજકારણ કરે છે. લોકોએ ભાજપન જડબાતોડ જવાબ આપ્યો છે. આ ખેડૂતો, દલિતો અને ગરીબોની જીત છે.’ નૂરપુર વિધાનસભા બેઠક પર સપાનો વિજય થયો હતો. યુપીમાં ગઠબંધનની સફળતા સમગ્ર દેશ માટે એક સંદેશ છે. આ વિજયથી બીએસપી, આરએલડી, પીસ પાર્ટી, આપ તમામે મળીને કામ કર્યું છે, તેમ અખિલેશે જણાવ્યું હતું.